સુરેન્દ્રનગર જિલ્લામાં 22મી જુલાઇએ રાષ્ટ્રીય લોક અદાલતનું આયોજન કરાયું છે. જેમાં ફોજદારી, બેંક લેણાં, મજૂર કાયદા, લગ્ન વિષયક સહિત 4 હજારથી વધુ કેસોનું સમાધાન થકી નિકાલ લાવવા પ્રયત્ન કરાશે. સુરેન્દ્રનગર જિલ્લાની અદાલતોમાં દાખલ થયેલા કેસો તથા પ્રિલિટીગેશન કેસોનો નિકાલ થાય, અદાલતોમાં કેસનું ભારણ ઘટે અને નાગરીકોને સમસયર ન્યાય મળી રહે તે માટે લોક અદાલતો યોજાય છે. ત્યારે સુરેન્દ્રનગર જિલ્લા મથક અને તાલુકા મથકે 22મી જુલાઇએ રાષ્ટ્રીય લોક અદાલતનું આયોજન કરાયુ છે.